Наурыз – ел бірлігінің мәдени коды: ізденіс, тұжырымдама, тәжірибе
"Наурыз – ел бірлігінің мәдени коды: ізденіс, тұжырымдама, тәжірибе" | "https://abai.kz/post/149000"
TITLE: Наурыз – ел бірлігінің мәдени коды: ізденіс, тұжырымдама, тәжірибе
URL: https://abai.kz/post/149000
META: "Наурыз – ел бірлігінің мәдени коды: ізденіс, тұжырымдама, тәжірибе" | "https://abai.kz/post/149000"
DATE: 18.03.2022
AUTHOR(s): Abai.kz
TOTAL WORDS: 292
TEXT: Л.Н.Гумилев атындағы Еуразия ұлттық университеті Қазақстан Республикасындағы ЮНЕСКО өкілдігі, Иран Ислам Республикасы, Түркия Республикасы, Түркіменстан Республикасы, Тәжікстан Республикасы елшілігі тұлғаларын, мамандарын, шетелдік және отандық ғалымдар қатысқан «Наурыз – ел бірлігінің мәдени коды: ізденіс, тұжырымдама, тәжірибе» атты халықаралық конференцияда адамзат тарихында орны айрықша мерекенің бүгінгі замандағы мәртебесі мен ғылыми-практикалық жан-жақты зерделеніп, байыпталды. Ғылыми жиынға қатысушы отандық және шетелдік ғалымдар наурызтанудың қазіргі өзекті мәселелерін талқылап, бүгін, таяуда және болашақта атқарылатын ғылыми ізденістер мен жобалардың іс-жоспарын белгіледі. Қатысушы ғалымдар конференцияның төмендегі қарарын қабылдады: - Наурызнамаға байланысты зерттеулер мен практикалық ізденістердің мейлінше толық электрондық базасы жасақталсын; - Л.Н.Гумилев атындағы Еуразия ұлттық университеті Гуманитарлық және Әлеуметтік ғылымдар факультеті (философия, этнология, мәдениеттану бағыты) тарапынан «Наурыз мерекесі: заманауи талғам мен талап» атты жұмыс комиссиясы құрылсын; - Соңғы жылдардағы «Наурыз мерекесін» атап өту мен жүргізудің сценарийлері тарихшы, этнограф, мәдениеттанушы ғалымдардың сүзгісінен өтіп, жинақ түрінде әзірленіп, шығарылып, тиісті орындарға, барлық кітапханаға таратылсын; - Наурыз мерекесіне қатысты іс-шаралар кешені Тәуелсіздік құндылықтарымен сабақтастырыла байыпталып, кеңінен насихатталсын; - «Тарихи Наурызнама» (әлемдік антология) БҰҰ тілдеріне аударылып, халықаралық кеңістікке танытылсын; - Наурыздың мән-маңызына байланысты ғылыми тұжырымдар мен қағидаттар білім үдерісіне, әсіресе мәдениеттану, философия, этнология және өнертану салаларына енгізілсін; - Парсы және түркі мәдениетіндегі наурызнамаға байланысты тәжірибелер, ойлар, ғылыми қорытындылар әлем мәдениетінде кең қолдануға мүмкіндіктер жасалсын; - Түркістан өңірінде сақталған көне ескерткіштерді, соның ішінде наурызға қатысты ғұрыптарды зерттеуге ат салысу; - Шығыс елдері мен Түркі дүниесінің халықаралық саяси, экономикалық, мәдени шараларын Наурыз мерекесіне орайластыру сұралсын; - Наурызға орай халықаралық кітап және ұлттық мәдениет көрмелері ұйымдастырылсын; - «Наурыз» төсбелгісін әзірлеу, оны қоғамға кеңінен тарату жауапты орындардан сұралсын; - Наурыз шараларының бүлдіршіндер мен балаларға арналған танымдық және заманауи бағдарламалары көбейтілсін; - Наурыздың (мерекенің) технологиялық, ақпараттық, қолданбалық мазмұнын, маңызын, әлеуетін көтеруді қолға алу керек; - Қайырымдылық, рахымшылық шараларын Наурызға орайластыруды қарастыру. Қарар жобасы конференцияның қорытынды бөлімінде оқылып, талқыланып, бекітілді. Abai.kz
